

13. januar 2020

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Grønlands Klimaforskningscenter,** [**https://gcrc.gl/**](https://gcrc.gl/)**, under Pinngortitaleriffik / Naturinstituttet, der har fokus på klimaforandringernes påvirkning på det arktisk samfund og på økosystemet her, publicerer sine informationer alene på engelsk.   
     
   Selvstyrets egen** [**www.climategreenland.gl**](http://www.climategreenland.gl) **synes ikke at være helt færdigproduceret, og/eller indholdsmæssigt opdateret, især på den grønlandske del af siden.  
     
   - Hvad er Naalakkersuisut politik og mål for tilgang til informationer om klimaforandringer og dens påvirkning af samfundet og økosystemet som befolkningen i Grønland kan få adgang til på grønlandsk?**
2. **Mens verden omkring os i stigende grad har fokus på klimaforandringer og de konsekvenser den har for samfund og økosystemet, er det ikke helt nemt at finde frem til de politikker og strategier Naalakkersuisut har for imødegåelse af de konsekvenser klimaforandringer har for samfund og økosystemet.   
     
   - Har Naalakkersuisut en klimastrategi og klimapolitik, som den ønsker at dele med befolkningen?**
3. **Har Naalakkersuisut andre oplysninger om emnet?**

(Medlem af Inatsisartut Sofia Geisler, Inuit Ataqatigiit)

**Begrundelse:**

Klimaforandringernes konsekvenser for samfund og økosystemer er i rigtig mange lande sat øverst på dagsordenen, i organisationer, i parlamenter, i regeringer og i mellemstatlige politiske samarbejdsorganisationer. Et eksempel her er det årlige klimatopmøde, som de Forenede Nationer har stået bag nu i 25 år.

I 2016 valgte Grønland at stå udenfor Paris-aftalen, men det betyder ikke, at Grønland ikke bliver påvirket af klimaforandringerne. Tværtimod, kan man vel sige, og dette fremgår ganske tydeligt i en række rapporter fra FN´s klimapanel, som eks. Her <https://www.ipcc.ch/srocc/chapter/summary-for-policymakers/>. Derfor er informationer om konsekvenserne samt initiativer vigtigt at få videreformidlet til befolkningen, ligesom det er af lige så stor vigtighed, at befolkningen bliver inddraget i den løbende debat og arbejde.

Det er baggrunden for ovenstående spørgsmål til Naalakkersuisut.

Jeg ønsker at mine spørgsmål bliver besvaret inden for 10 arbejdsdage.